حەمەی نێرگز

محەممەد ساڵح شەریف ناسراو بە حەمەی نێرگز (؟، سلێمانی – ٢٣ی ئەیلوولی ٢٠١٣، سلێمانی) ھونەرمەندێکی کوردی شاری سلێمانی بوو.

 سەرەتای ژیان 
حەمەی نێرگز بەھۆی ھەژاری خێزانەکەیەوە، نەیتوانی بە ڕۆژ بچێتە قوتابخانە، بە ڕۆژ کاری دەکرد‌ و شەوان لە قوتابخانەی فەیسەڵییە دەیخوێند. ھەر لە لاوییەوە خولیای ھونەری گۆرانی و گۆرانیوتن بووە، و بۆ ئەم مەبەستەش ئامۆژگاری لە گۆرانی شاعیر وەرگرتووە.

لە سەرەتای ساڵانی شەستەکانی سەدەی ڕابردوو، لە ڕێگای قادر برسیی شاعیر‌ و شەماڵ سائیبەوە دەچێتە ڕادیۆی کوردیی بەغدا، پاش تاقیکردنەوەی، بەڵام ڕادیۆکە ڕازی نابن و وەری ناگرن. پاشان دێتەوە سلێمانی و لە ڕێی تیپی مۆسیقای مەولەوی‌ و تیپی مۆسیقای ھونەر‌ و وێژەی کوردییەوە، گۆرانییەکانی تۆمار دەکات‌، و لەناو کورددا دەناسرێت.

 کۆچی دوایی 
لە ٢٣ی ئەیلوولی ٢٠١٣ دوای ٥ ساڵ بەھۆی نەخۆشیی شێرپەنجەوە کۆچی دوایی کرد، و لە گردی سەیوان لە سلێمانی بە خاک سپێردرا.

 نازناو 
نازناوی «نێرگز» لە نێرگزی دایکییەوە بۆی ماوەتەوە، و وەک ناوی ھونەری بەکاری ھێناوەتەوە؛ لەبەرئەوەی لە مناڵیدا دایکی ئەرکی بەخێوکردنی خۆی و ٦ مناڵی دیکەی لە ئەستۆدا بووە و توانیویەتی گەورەیان بکات.

 ئەمانەش ببینە 

 پێڕستی کەسایەتییە کوردەکان

 سەرچاوەکان 

پۆل:مردووانی ٢٠١٣
پۆل:گۆرانیبێژە پیاوەکانی کوردیی ناوەندی
پۆل:کوردەکانی باشووری کوردستان
پۆل:گۆرانیبێژان بە زمانی کوردی
پۆل:خەڵکی سلێمانی